Ruotsinsuomalaisten Keskusliiton (RSKL) piirin säännöt
Edustajisto hyväksynyt 27. - 28.5.2000 
Liittokokous tarkistanut 28. - 30.5.2003
Liittokokous tarkistanut 18. - 19.5.2007
Liittokokous tarkistanut 22.5.2009
Liittokokous tarkistanut 3. - 4.6.2011

§1 Piirin nimi ja kotipaikka
Piirin nimi on Ruotsinsuomalaisten Keskusliiton (RSKL:n) …. piiri, josta jäljempänä näissä säännöissä käytetään nimitystä Piiri. Piirin ruotsinkielinen nimi on …. distrikt av Sverigefinska Riksförbundet (SFRF). Piirin toimialueena on …. ja kotipaikkana …. Piiri kuuluu Ruotsinsuomalaisten Keskusliittoon, josta jäljempänä näissä säännöissä käytetään nimitystä Liitto.

§2 Tarkoitus ja toimintatapa
Piiri toimii ruotsinsuomalaisen vähemmistön etu- ja harrastusjärjestönä. Piiri edistää ruotsinsuomalaisten yhteisiä sosiaalisia ja kulttuurisia pyrkimyksiä, demokraattisuutta, tasa-arvoa ja yhdenvertaisuutta sekä järjestössä että yhteiskunnassa.
Piiri on uskonnollisesti ja puoluepoliittisesti sitoutumaton.
Piiri edistää ruotsinsuomalaisen vähemmistön aktiivista osallistumista Ruotsin yhteiskuntaelämään, sen kehittymistä kaksikieliseksi, pohjoismaista ja eurooppalaista yhteistyötä käytännössä toteuttavaksi väestöryhmäksi.
Piiri toteuttaa tavoitteitaan ja harjoittaa muuta toimintaansa liiton periaateohjelman ja muiden liittokokouksen päätösten sekä piirin omissa kokouksissa tehtyjen päätösten mukaisesti.
Toimintansa rahoittamiseksi piiri perii jäseniltään jäsenmaksuja, ottaa vastaan avustuksia ja lahjoituksia sekä järjestää taloudellista toimintaa.

§3 Piirin organisaatio ja jäsenet
1. Jäsenet
Piirin varsinaisia jäseniä ovat sellaiset yhdistykset, jotka on hyväksytty liiton jäsenyhdistyksiksi, ja piirin alueella asuvat liittoon suoraan liittyneet jäsenet. Piirin jäseneksi voidaan myös hyväksyä alueellisia järjestöjä ja yhteisöjä, jotka tukevat piirin pyrkimyksiä. Kunniajäseneksi voidaan piirihallituksen esityksestä piirikokouksen päätöksellä kutsua piirin hyväksi ansiokkaasti toiminut henkilö.

2. Piirin toimielimet
Piirin päätäntäelimet ovat piirikokous ja piirihallitus.

3. Erityisliitot
Erityisliittojen toimintaa harjoittamaan voidaan perustaa jaostoja tai erityisliiton piirejä. Erityisliiton piirin tilit ja toiminta ovat osa piirin tilejä ja toimintaa.

4. Jäsenyyden päättyminen
Yhdistys, joka on erotettu tai eronnut liitosta, katsotaan eronneeksi myös piiristä.

§4 Jäsenmaksu
Jäsenyhdistykset (perusjärjestöt) tilittävät piirin jäsenmaksuosuuden vuosittain jokaisesta jäsenestä. Osuuden suuruudesta ja tilitysajasta päättää syyskokous.
§5 Piirikokous
1. Tehtävä
Varsinaisia piirikokouksia, joilla on ylin päätäntävalta piirissä, pidetään kaksi (2) kertaa vuodessa. Kevätkokous pidetään ennen 15. huhtikuuta ja syyskokous ennen 15. joulukuuta.

2. Ylimääräinen piirikokous
Ylimääräinen piirikokous on kutsuttava koolle, kun piirihallitus niin päättää tai, kun vähintään yksi kolmasosa (1/3) piirin jäsenyhdistyksistä vaatii sitä kirjallisesti piirihallitukselta saman asian käsittelemistä varten tai, kun sen pitäminen muuten on välttämätöntä sääntöjen perusteella. Ylimääräinen piirikokous voi käsitellä vain sellaisia asioita, jotka on mainittu kokouskutsussa.

3. Piirikokousedustajat
Jäsenyhdistyksillä on oikeus lähettää piirikokoukseen yksi (1) edustaja jäsenmääräänsä kutakin alkavaa satalukua kohden, kuitenkin enintään kuusi (6) edustajaa. Yhdistyksessä tulee olla kuitenkin olla vähintään kaksikymmentäviisi (25) jäsentä, jotta se saa lähettää edustajan piirikokoukseen. Jäsenyhdistyksen edustus piirikokouksessa määräytyy sen piirikokousta edeltävältä vuodelta piiriin tilittämän jäsenmaksuosuuden perusteella. Edustajavaltuudet on ilmoitettava kirjallisesti piirihallitukselle. Ilmoituksen tulee perustua yhdistyksen kokouksen päätökseen.

4. Äänioikeus
Piirikokouksessa äänioikeus on ainoastaan perusjärjestön asianmukaisesti valtuuttamilla piirikokousedustajilla.
Liittohallituksen jäsenillä, piirihallituksen jäsenillä, RSE:n piirin edustajilla, piirin tilintarkastajilla, piirin kunniajäsenillä ja piirin toimitsijoilla ja alueellisilla jäsenjärjestöillä/yhteisöllä on kokouksessa läsnäolo-, puhe- ja esitysoikeus. Muiden läsnäolo- ja puheoikeudesta päättää piirikokous kulloinkin erikseen.
Piirihallituksen jäsen ei saa äänestää yhdistyksensä piirikokousedustajana silloin, kun on kysymys vastuuvapauden myöntämisestä piirin tilivelvollisille, eikä osallistua tilintarkastajien valintaan.
Piirikokouksen päätökset tehdään ehdottomalla ääntenenemmistöllä, elleivät säännöt edellytä määräenemmistöä. Puheenjohtaja valitaan ehdottomalla ääntenenemmistöllä, ja piirihallituksen jäsenet valitaan siinä järjestyksessä, kuinka paljon he ovat saaneet ääniä. Äänestys suoritetaan avoimena, ellei yksi viidesosa (1/5) piirikokousedustajista vaadi suljettua äänestystä. Vaalit toimitetaan suljetuin lipuin, jos joku äänioikeutettu piirikokousedustaja sitä vaatii. Äänten mennessä tasan ratkaisee arpa.

5. Kokouskutsu
Kutsu varsinaiseen ja ylimääräiseen piirikokoukseen on toimitettava jäsenyhdistyksille ja yhteisöjäsenille yhteiskirjeellä viimeistään yhtä (1) kuukautta ennen kokouksen alkua. Kokouksen esityslista ja kokoukselle tehdyt esitykset ja aloitteet on lähetettävä jäsenyhdistyksille ja yhteisöjäsenille viimeistään kaksi (2) viikkoa ennen kokouksen alkua.

6. Varsinaisen piirikokouksen asiat
Kevätkokouksessa on käsiteltävä seuraavat asiat:
1. 	Kokouksen sääntöjenmukaisuus 
2. 	Edustajavaltuudet, läsnäolo-, puhe- ja esitysoikeus
3. 	Kokouksen työjärjestys
4. 	Kokouksen puheenjohtajien, sihteerien, pöytäkirjantarkastajien ja ääntenlaskijoiden valinta
5. 	Tarvittavien valiokuntien valinta
6. 	Piirin toimintakertomuksen hyväksyminen
7. 	Piirin tilinpäätöksen ja tilintarkastajien lausunnon esitteleminen sekä tilinpäätöksen vahvistaminen ja vastuuvapauden myöntäminen tilivelvollisille
8. 	Tilintarkastajien palkkiot
9. 	Vaalivaliokunnan valinta
10. 	Tarkkailijan valinta liiton kokouksiin
11. 	Piirihallituksen esitykset
12. 	Liittohallituksen esitykset
13. 	Jäsenyhdistysten ja jäsenyhdistysten jäsenten aloitteet ja niistä annetut lausunnot 
Syyskokouksessa on käsiteltävä seuraavat asiat:
1.	Kokouksen sääntöjenmukaisuus
2. 	Edustajavaltuudet, läsnäolo-, puhe- ja esitysoikeus
3. 	Kokouksen työjärjestys
4. 	Kokouksen puheenjohtajien, sihteerien, pöytäkirjantarkastajien ja ääntenlaskijoiden valinta
5. 	Tarvittavien valiokuntien valinta
6. 	Jäsenmaksun suuruus ja tilitysaika
7. 	Piirihallituksen, jaostojen ja työryhmien jäsenten kokouspalkkiot ja matkakustannusten korvaaminen
8. 	Piirin talousarvio ja toimintasuunnitelma
9. 	Piirin puheenjohtajan, piirihallituksen varsinaisten jäsenten ja varajäsenten valinta
10. 	Kahden tilintarkastajan ja näiden henkilökohtaisten varajäsenten valinta tarkastamaan seuraavan toimintavuoden hallintoa, taloudenhoitoa ja tilejä
11. 	Piirihallituksen esitykset
12. 	Liittohallituksen esitykset
13. 	Jäsenyhdistysten ja jäsenyhdistysten jäsenten aloitteet ja niistä annetut lausunnot 

7. Aloitteet
Aloite on jätettävä kirjallisena piirihallitukselle viimeistään yhtä (1) kuukautta ennen piirikokouksen alkua.

8. Ehdollepano
Ehdollepano vaaleihin päättyy yksi (1) kuukausi ennen piirikokouksen alkua.

§6 Piirihallitus
1. Tehtävä
Piirihallitus on piirin toimeenpaneva elin.
2. Jäsenet
Piirihallitukseen kuuluvat puheenjohtaja sekä vähintään neljä (4) jäsentä, joiden keskuudesta piirihallitus valitsee varapuheenjohtajan/t. Piirin puheenjohtaja valitaan korkeintaan kolmeksi (3) vuodeksi kerrallaan. Piirihallituksen muut jäsenet valitaan (2) kahdeksi vuodeksi kerrallaan siten, että puolet heistä on vuosittain erovuorossa. Piirihallitukseen kuuluu lisäksi vähintään kaksi (2) varajäsentä, jotka valitaan vuodeksi kerrallaan. Piirin työntekijät voivat valita keskuudestaan yhden (1) täysivaltaisen jäsenen ja tälle varajäsenen piirihallitukseen.
Piirihallitukseen valittavan henkilön on oltava liiton jäsen.
Jos piirihallituksen jäsen siirtyy piirin päätoimiseksi työntekijäksi, hänen tulee jättää paikkansa piirihallituksessa.

3. Päätösvaltaisuus
Piirihallitus on päätösvaltainen, kun puheenjohtaja tai varapuheenjohtaja ja vähintään puolet muista jäsenistä on läsnä. 

4. Piirihallituksen apuelimet
Piirihallitus asettaa toiminnan kannalta tarpeellisiksi katsomansa jaostot ja määräaikaiset työryhmät sekä päättää niiden tehtävistä ja määräajoista.

5. Kokoukset
Piirihallitus kokoontuu puheenjohtajan tai, tämän ollessa estynyt, varapuheenjohtajan kutsusta tai kun vähintään puolet piirihallituksen jäsenistä vaatii sitä. Kokouskutsu on toimitettava myös tilintarkastajille.

6. Henkilöstön palkkaaminen
Piirihallitus palkkaa piirin työntekijät.

§ 7 Piirin nimenkirjoittajat ja tilintarkastajat
1. Piirin nimenkirjoittajat
Piirin nimen kirjoittavat piirin puheenjohtaja tai varapuheenjohtaja yhdessä sihteerin kanssa, siis kaksi henkeä yhdessä. Piirihallitus nimeää yhden (1) piirihallituksen jäsenen kirjoittamaan nimen sihteerin asemesta. Piirihallitus voi myös antaa jollekulle oikeuden kirjoittaa piirin nimi tiettyjen asioiden, kuten taloudenhoidon osalta.
Piirin nimi voidaan allekirjoittaa yhdessä RSKL:n erityisliiton piirin hallituksen jäsenen kanssa RSKL:n piirihallituksen päätöksen mukaisesti.

2. Piirin toiminta- ja tilivuosi sekä tilintarkastus
Piirin toiminta- ja tilivuosi on kalenterivuosi. Piirikokous valitsee kalenterivuodeksi tilintarkastajat tarkastamaan piirin tilinpitoa ja hallintoa. Piirin tilit ja hallintoa koskevat asiakirjat on luovutettava tilintarkastajille hyvissä ajoin.
Valitun tilintarkastajan tulee olla hyvin perillä piirin taloudenhoidosta ja hallinnosta. Tilintarkastajalla ei saa olla esteellisyyttä riippumattoman tilintarkastuksen toimittamiseen.

§8 Piirin purkaminen
Piiriä ei voida purkaa niin kauan kuin liittohallitus haluaa säilyttää sen. Jos piirin toiminta lakkaa, sen varat ja arkisto luovutetaan liitolle.